পান গলি
পান গলি (গুরুমুখী: پان گلی, উর্দু: پان گلی‎‎) পাকিস্তানের লাহোরে অবস্থিত একটি বিখ্যাত বাজার যা ভারত থেকে আমদানিকৃত পণ্য বিক্রির জন্য পরিচিত। এটি আনারকলি বাজারের মধ্যে অবস্থিত এই বাজারটি তিন লেন বিশিষ্ট যাতে প্রায় পঞ্চাশটি দোকান রয়েছে। ১৯৪৭ সালে ভারত বিভাগের পর পান গলি ভারতীয় পণ্য বিক্রির কেন্দ্র হয়ে ওঠে। এই বাজারে বিক্রেতারা পান, শাড়ি, নারকেল, সৌন্দর্য পণ্য, আয়ুর্বেদিক ওষুধ এবং রান্নাঘরের পাত্র বিক্রি করে। পান গলির স্থানীয় দোকানদার রফিক আব্বাস এলাকার জনপ্রিয়তা বর্ণনা করে বলেছেন: আমি বিশ্বাস করি ভারতীয় চলচ্চিত্র এবং চলচ্চিত্র তারকাদের পরে ভারতীয় এমব্রয়ডারি করা কাপড় বিশেষ করে শাড়ি এখানে সবচেয়ে জনপ্রিয় পম্য। করাচি, কোয়েটা এবং পাঞ্জাবের দূর-দূরান্তের জায়গা থেকে লোকেরা কামদানি, জামাওয়ার, বেনারসি, কাতান, চিকন, ইত্যাদি ধরনের কাপড় কিনতে পান গালিতে আসে যেগুলি গঠনে সমৃদ্ধ এবং গুণমানে অনন্য বলে বিবেচিত... পান গলির সাথে দিল্লির চাঁদনি চকের মিল রয়েছে বলে জানা যায়।